JMT ดีด 4% โบรกแนะ “ซื้อ” เป้า 100 บ. ลุ้นกำไรปีนี้ 2.2 พันล้าน รับรายได้ดอกเบี้ยเพิ่ม
JMT รีบาวด์ 4% ลุ้นกำไรปีนี้ 2.2 พันล้าน รับรายได้ดอกเบี้ยเพิ่ม และเริ่มรับรู้ส่วนแบ่งกำไรจากกิจการร่วมทุน JKAM โบรกแนะ “ซื้อ” ราคาเป้าหมายที่ 100 บ.
JMT รีบาวด์ 4% ลุ้นกำไรปีนี้ 2.2 พันล้าน รับรายได้ดอกเบี้ยเพิ่ม และเริ่มรับรู้ส่วนแบ่งกำไรจากกิจการร่วมทุน JKAM โบรกแนะ “ซื้อ” ราคาเป้าหมายที่ 100 บ.
11 ต.ค. 2565

ผู้สื่อข่าวรายงานว่า วันนี้ (23 มิ.ย.65) ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ณ เวลา 10:58 น. อยู่ที่ระดับ 61.25 บาท บวก 2.25 บาท หรือ 3.81% สูงสุดที่ระดับ 61.25 บาท ต่ำสุดที่ระดับ 58.50 บาท ด้วยมูลค่าการซื้อขาย 341.33 ล้านบาท

บริษัทหลักทรัพย์ ดาโอ (ประเทศไทย) จำกัด (มหาชน) ว่าประมาณการกำไรสุทธิปี 2565 ของ JMT ที่ 2.2 พันล้านบาท เพิ่มขึ้น 58% เมื่อเทียบกับงวดเดียวกันของปีก่อน จาก 1) รายได้ดอกเบี้ยเพิ่มขึ้น 66% เมื่อเทียบกับงวดเดียวกันของปีก่อน หนุนโดยการเข้าซื้อหนี้เสียมาบริหารที่สูง และทำสถิติใหม่ที่ 1.0 หมื่นล้านบาท และทำให้ขนาดกองหนี้เสียของบริษัทขยายตัว เพิ่มขึ้น 48% เมื่อเทียบกับงวดเดียวกันของปีก่อน
2) รายได้รับจ้างติดตามหนี้ที่เพิ่มขึ้น 20% เมื่อเทียบกับงวดเดียวกันของปีก่อนตามมูลหนี้รับจ้างที่เพิ่มขึ้น โดยภายหลังการสิ้นสุดมาตรการช่วยเหลือลูกหนี้ของสถาบันการเงิน
3) เริ่มรับรู้ส่วนแบ่งกำไรจากกิจการร่วมทุน JKAM ที่ 38 ล้านบาท จากการเข้าซื้อหนี้เสียจาก ธนาคารกสิกรไทย จำกัด (มหาชน) หรือ KBANK ที่สูงถึง 5.0 หมื่นล้านบาท ขณะที่ประเมินว่า 4) credit cost จะเพิ่มขึ้นเป็น 189 bps เพื่อสะท้อนการบันทึกค่าใช้จ่ายสำรองแบบ conservative หรือคิดเป็น LLR/Investment ที่ 2.0% เท่าค่าเฉลี่ยย้อนหลัง 3 ปี
ทั้งนี้ยังคงแนะนำ “ซื้อ” ราคาเป้าหมายที่ 100.00 บาท